Tutkimus: Luomuviljely kuormittaa ilmastoa enemmän kuin tavallinen viljely

Luomu voi paikoin kuormittaa ilmastoa jopa 50–70 prosenttia enemmän kuin tavallinen viljely. Saman ruokamäärän tuottamiseen luonnonmukaisesti tarvitaan enemmän peltoalaa.

Luonnonmukaisen ja tavallisen viljelyn hyvistä ja huonoista kiistellään. Niiden parhaita käytäntöjä pitäisi tutkijoiden mukaan yhdistää.­

Luomuun liitetään mielikuvia puhtaudesta, terveellisyydestä ja ympäristö­ystävällisyydestä. Luonnonmukainen viljely voikin olla hyväksi lajien monimuotoisuudelle ja tuottaa vähemmän ravinnepäästöjä hehtaaria kohti.

On kuitenkin havaittu, että luomu on tehottomampaa ja häviää tavalliselle viljelylle tuotetun ruuan määrissä hehtaaria kohden. Se vaatii niin paljon enemmän peltoalaa, että hyödyt kääntyvät ilmaston kannalta jopa päinvastaisiksi, arvioi tutkimus joitakin vuosia sitten.